
ŠAKIŲ RAJONO SAVIVALDYBĖS TARYBA
SPRENDIMAS

DĖL RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS SUDARYMO IR JOS NUOSTATŲ PATVIRTINIMO
2014 m. spalio 23 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu ir 4 dalimi, Lietuvos Respublikos Nevyriausybinių organizacijų plėtros įstatymo 4 straipsnio 4 dalimi, 6 straipsnio 4 ir 5 dalimis, rajono savivaldybės taryba nusprendžia:


1. Sudaryti Šakių rajono savivaldybės nevyriausybinių organizacijų tarybą:


Raminta Bastytė – Šakių jaunimo sąjungos „Apskritasis stalas“ valdybos narė;


Kęstutis Smirnovas – Šakių rajono sporto klubų sąjungos prezidentas, rajono savivaldybės tarybos narys.


Daiva Palukaitienė – Šakių verslo klubo narė, Viešosios įstaigos Šakių verslo informacijos centras direktorė, 


Janina Jokūbaitienė – Šakių rajono žmonių su negalia sąjungos tarybos narė, rajono savivaldybės neįgaliųjų reikalų koordinacijos tarybos pirmininkė; 


Danutė Jurgutienė – rajono savivaldybės administracijos vyriausioji specialistė;


Rimantas Valiukas – rajono savivaldybės mero padėjėjas;


Leonora Pocevičiūtė - rajono savivaldybės administracijos Socialinės paramos skyriaus vedėja;


Jūratė Šneideraiteienė - rajono savivaldybės administracijos Bendrojo skyriaus vyriausioji specialistė.


2. Patvirtinti rajono savivaldybės nevyriausybinių organizacijų tarybos nuostatus (pridedama).

3. Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

PRIE RAJONO SAVIVALDYBĖS TARYBOS SPRENDIMO

„DĖL RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS SUDARYMO IR JOS NUOSTATŲ PATVIRTINIMO“ PROJEKTO
2014 m. spalio 15 d. Nr. VL-1338
Šakiai


1. Parengto projekto tikslai ir laukiami rezultatai: bus patvirtinta rajono savivaldybės nevyriausybinių organizacijų taryba ir jos nuostatai.


2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: rajono savivaldybės nevyriausybinių organizacijų tarybos nuostatai parengti vadovaujantis Lietuvos Respublikos nevyriausybinių organizacijų plėtros įstatymo (toliau - Įstatymas) nuostatomis. Komisija sudaroma atsižvelgiant į nevyriausybinių organizacijų siūlymus. Įstatymo 6 straipsnio 5 dalyje numatyta, kad „Savivaldybės nevyriausybinių organizacijų taryba sudaroma laikantis šio principo: ne daugiau kaip 1/2 šios tarybos narių - savivaldybės institucijų ir įstaigų atstovai ir ne mažiau kaip 1/2 tarybos narių - nevyriausybinių organizacijų, veikiančių savivaldybės teritorijoje, atstovai. Savivaldybės nevyriausybinių organizacijų tarybos narių kadencijos trukmė yra dveji metai. Savivaldybės nevyriausybinių organizacijų tarybos sudėtį ir nuostatus tvirtina savivaldybės taryba.“
Administracijos direktorius
Juozas Puodžiukaitis 

